open-index/open-wikipedia-markdown huggingface dataset:
Μονομερές

Ένα **μονομερές** (ένα μέρος) είναι ένα μόριο που μπορεί να συνδεθεί χημικά με άλλα μόρια ώστε να σχηματίσει ένα πολυμερές. Επιπλέον, ο όρος «μονομερής πρωτεΐνη» μπορεί επίσης να χρησιμοποιηθεί για να περιγράψει μια από τις πρωτεΐνες που συνθέτουν ένα πολυπρωτεϊνικό σύμπλοκο, όπως στην περίπτωση της ακτίνης. Το πιο κοινό φυσικό μονομερές είναι η  γλυκόζη, που συνδέεται με γλυκοζιδικούς δεσμούς στα πολυμερή όπως κυτταρίνη και άμυλο και είναι πάνω από το 77% της μάζας όλων των υλικών των φυτών. Συνήθως ο όρος *μονομερές* αναφέρεται σε οργανικά μόρια που σχηματίζουν συνθετικά πολυμερή, όπως, παραδείγματος χάρη, βινυλοχλωρίδιο, που χρησιμοποιείται στην παραγωγή του πολυμερούς πολυβίνυλο χλωρίδιο (PVC). Η διεργασία με την οποία τα μονομερή συνδυάζουν άκρο με άκρο για να σχηματίσουν ένα πολυμερές λέγεται πολυμερισμός. Μόρια που αποτελούνται από μικρό αριθμό μονομερών μονάδων, μέχρι λίγες δεκάδες, λέγονται ολιγομερή.

## Φυσικά μονομερή
Τα αμινοξέα είναι φυσικά μονομερή που πολυμερίζονται στα ριβοσώματα για να σχηματίσουν πρωτεΐνες. Τα νουκλεοτίδια, μόρια που βρίσκονται στον πυρήνα του κυττάρου, πολυμερίζονται για να σχηματίσουν νουκλεϊκά οξέα – DNA και RNA. Τα μονομερή της γλυκόζης μπορούν να πολυμεριστούν για να σχηματίσουν άμυλο, γλυκογόνο ή κυτταρίνη· τα μονομερή της ξυλόζης μπορούν να πολυμεριστούν για να σχηματίσουν ξυλάνη. Σε όλες αυτές τις περιπτώσεις, ένα άτομο υδρογόνου και μια ομάδα υδροξυλίου (-OH) χάνονται, για να σχηματίσουν H2Ο και ένα άτομο οξυγόνου συνδέει κάθε μονάδα μονομερούς. Λόγω του σχηματισμού νερού ως ενός από τα προϊόντα, αυτές οι αντιδράσεις είναι γνωστές ως αφυδατώσεις.

Το ισοπρένιο είναι ένα φυσικό μονομερές και πολυμερίζεται για να σχηματίσει καουτσούκ, συνήθως *cis-*1,4-πολυισοπρένιο, αλλά επίσης και *trans-*1,4-πολυμερές.

## Μοριακή μάζα
Οι ενώσεις μικρής μοριακής μάζας που δομήθηκαν από μονομερή αναφέρονται επίσης ως διμερή, τριμερή, κοκ., αν έχουν 2, 3, κ.ο.κ μονάδες μονομερών, αντίστοιχα. Οποιοσδήποτε αριθμός από αυτές τις μονομερείς μονάδες μπορεί να υποδεικνύεται με το αντίστοιχο ελληνικό πρόθεμα. Μεγαλύτεροι αριθμοί δηλώνονται συχνά στα αγγλικά (για την αγγλική γλώσσα) ή με αριθμούς αντί για τα ελληνικά.π.χ., ένα *20-μερές* σχηματίζεται από 20 μονομερή. Μόρια που δημιουργούνται από μικρό αριθμό μονομερών μονάδων, μέχρι μερικές δεκάδες, ονομάζονται ολιγομερή.

## Βιομηχανική χρήση
Εξετάζοντας την τρέχουσα σφικτή αγορά μονομερών, ιδιαίτερα στο προπυλένιο και τα οφέλη από τις διεργασίες ανάκτησης με βάση τις μεμβράνες, μεγάλοι παραγωγοί πολυολεφινών παγκοσμίως χρησιμοποιούν ήδη τέτοιες διεργασίες ανάκτησης σε νέες εγκαταστάσεις τελευταίας τεχνολογίας. Για να βελτιώσουν την ανταγωνιστικότητα των πιο παλιών εγκαταστάσεων, η χρήση της ανάκτησης έχει γίνει απαραίτητη.

## Σημειώσεις


## Εξωτερικοί σύνδεσμοι
* Polymer Structure
Διεθνής Κώδικας Σημάτων

Ο **Διεθνής Κώδικας Σημάτων** - **ΔΚΣ** (αγγλικά: *International Code of Signals* - *ICS*) είναι ένα βιβλίο που παρέχει τρόπους και μέσα επικοινωνίας σε περιστάσεις, οι οποίες σχετίζονται ουσιαστικά με την ασφάλεια της ναυσιπλοΐας και των προσώπων που εμπλέκονται σε αυτήν, ειδικά όταν παρουσιάζονται γλωσσικές δυσχέρειες ή δυσχέρειες επικοινωνίας. Σε αυτά τα μέσα επικοινωνίας περιλαμβάνονται σχήματα και χρώματα σημαιών και επισειόντων (ενδεικτικά μικρά σημαιάκια) με τη σημασία τους. Το 1959 την ευθύνη έκδοσης του ΔΚΣ ανέλαβε ο Διεθνής Ναυτιλιακός Οργανισμός.

## Χρησιμοποιούμενα σήματα
Στην τροποποίηση του 1969 του ΔΚΣ έχει ληφθεί υπόψη ότι, όταν δεν υπάρχουν γλωσσικές δυσχέρειες, η ευρεία εφαρμογή της ραδιοτηλεφωνίας (μέσω VHF) μπορεί να προσφέρει απλό και αποτελεσματικό μέσο επικοινωνίας σε ανοικτή γλώσσα. Τα σήματα που χρησιμοποιούνται στο ΔΚΣ αποτελούνται από:
# Σήματα ενός γράμματος, που κατανέμονται (διατίθενται) για την απόδοση εννοιών, οι οποίες είναι πολύ επείγουσες, σημαντικές ή πολύ συνηθισμένες.
# Σήματα δύο γραμμάτων για το γενικό μέρος του ΔΚΣ.
# Σήματα τριών γραμμάτων, που αρχίζουν από το γράμμα Μ για το ιατρικό μέρος του.

Ο Διεθνής Κώδικας Σημάτων ακολουθεί τη βασική αρχή ότι κάθε σήμα πρέπει να έχει μια πλήρη έννοια. Σε ορισμένες περιπτώσεις, και όπου είναι απαραίτητο, χρησιμοποιούνται συμπληρωματικά σήματα για συμπλήρωση διαθέσιμων ομάδων. Με την χρήση των συμπληρωματικών σημάτων αυξάνεται ο αριθμός των διαθεσίμων ομάδων και παρέχεται η δυνατότητα να καλυφθούν περισσότερες πιθανές απαιτήσεις.

## Μέθοδοι σημάνσεως
Οι μέθοδοι σήμανσης που μπορούν να χρησιμοποιηθούν είναι:
# Σήμανση με έγχρωμα σημεία (σημαίες).
# Σήμανση με αναλαμπές και ηχητική σήμανση στην οποία χρησιμοποιούνται τα μορσικά σύμβολα.
# Σήμανση με το στόμα με τη βοήθεια τηλεβόα ή μεγαφωνική συσκευή.
# Σήμανση με σημαίες χεριού ή βραχίονες χρησιμοποιώντας τα μορσικά σύμβολα.

## Σήματα ξεχωριστών αλφαβητικών σημαιών

## Παραδείγματα σημάτων πολλαπλών σημαιών και αριθμητικών επισειόντων

## Παραπομπές



Κατηγορία:Ναυτιλιακά βοηθήματα
Κατηγορία:Ναυσιπλοΐα
Μαρτσίγουε

Το **Μαρτσίγουε**  (ισπανικά: *Marchigüe*, ισπανική  προφορά ΔΦΑ: [marˈtʃiɣwe]), μερικές φορές συλλαβισμένο **Marchihue**,  προφορά ΔΦΑ: [marˈtʃiɣwe] (**Μαρτσίουε**) είναι χιλιανή κοινότητα και πόλη στην επαρχία Καρδενάλ Κάρο της έκτης περιοχής του Ο' Χίγκινς της Χιλής.

Σύμφωνα με την απογραφή του 2002 του Εθνικού Ινστιτούτου Στατιστικής, το Μαρτσίγουε εκτείνεται σε μια έκταση 659,9 χλμ² και έχει 6.904 κατοίκους.

thumb|left|Τροχοί του ανέμου στο Μαρτσίγουε
Ως κοινότητα, το Μαρτσίγουε είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

## Παραπομπές


## Εξωτερικοί σύνδεσμοι
* 
* Δήμος του Μαρτσίγουε 
* Indicadores comunales de Marchihue en la Biblioteca del Congreso Nacional de Chile Κοινοτικοί δείκτες του Μαρτσίουε στη βιβλιοθήκη του Κογκρέσου της Χιλής 
* Εθνικό Ινστιτούτο της Στατιστικής  

Κατηγορία:Πόλεις της Χιλής
Κατηγορία:Κοινότητες της Χιλής
In Step

Το **In Step** είναι το τέταρτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 6 Ιουνίου του 1989 μέσω της δισκογραφικής εταιρείας "Epic Records". Επανεκδόθηκε τον Μάρτιο του 1999 με τέσσερα επιπλέον κομμάτια και μία συνέντευξη του Βον.

Η παραγωγή του άλμπουμ έγινε από τον Τζιμ Γκέινς, ενώ η ηχογράφηση του πραγματοποιήθηκε στα "Sound Castle" και "Summa Studios" του Λος Άντζελες και τα "Kiva Studios" του Μέμφις.

Το "*In Step*" ανέβηκε στο # 33 του Billboard στις Ηνωμένες Πολιτείες και έχει βραβευθεί ως διπλά πλατινένιο, ενώ μπήκε στο Top-20 στον Καναδά και τη Νέα Ζηλανδία. Για την προώθηση του, το συγκρότημα περιόδευσε στην Βόρεια Αμερική μαζί με τον Τζεφ Μπεκ για 34 συναυλίες με τίτλο "The Fire Meets the Fury".

## Λίστα Τραγουδιών
1. **The House Is Rockin' ** *(Vaughan, Bramhall)* - 2:24
2. **Crossfire** *(Carter, Ellsworth, Layton, Shannon, Wynans)* - 4:10
3. **Tightrope** *(Vaughan, Bramhall)* - 4:40
4. **Let Me Love You Baby** *(Dixon)* - 2:43
5. **Leave My Girl Alone** *(Buddy Guy)* - 4:15
6. **Travis Walk** *(Vaughan)* - 2:19
7. **Wall of Denial** *(Vaughan, Bramhall)* - 5:36
8. **Scratch-N-Sniff** *(Vaughan, Bramhall)* - 2:43
9. **Love Me Darlin' ** *(Howlin' Wolf)* - 3:21
10. **Riviera Paradise** *(Vaughan)* - 8:49

## Θέσεις τσαρτ
***In Step*** *(άλμπουμ)*

***Επίσημη κυκλοφορία: [[6 Ιουνίου]] [[1989]]***

## Βραβεία
***In Step*** *(άλμπουμ)*
Ηνωμένες Πολιτείες (*RIAA Certification*): 2 x πλατινένιος 
Καναδάς (*CRIA Certification*): Χρυσός 

## Μέλη των Double Trouble
Οι μουσικοί οι οποίοι ηχογράφησαν το "*In Step*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Τόμι Σάνον]]** - μπάσο, φωνητικά στο "*Say What!*"
* **[[Κρις Λέιτον]]** - τύμπανα, φωνητικά στο "*Say What!*"
* **Ρις Γουάινανς** - πλήκτρα, φωνητικά στο "*Say What!*"

;Γκεστ συμμετοχές
* **Τζο Σάμπλετ** - σαξόφωνο
* **Ντάρελ Λέοναρντ** - τρομπέτα

## Παραπομπές


## Πηγές
* In Step - Stevie Ray Vaughan | Songs, Reviews, Credits, Awards | AllMusic
* Stevie Ray Vaughan - In Step (album review) | Sputnikmusic
* Stevie Ray Vaughan & Double Trouble - In Step (Vinyl, LP)

Κατηγορία:Δισκογραφία του Stevie Ray Vaughan
Κατηγορία:Άλμπουμ του 1989
Κύπελλο Πρωταθλητριών Ποδοσφαίρου Ωκεανίας 2014-15

Το **Κύπελλο Πρωταθλητριών Ποδοσφαίρου Ωκεανίας 2014-15**, είναι η 14η διοργάνωση του Κυπέλλου Πρωταθλητριών Ποδοσφαίρου Ωκεανίας, που διοργανώνεται από την ΟΦΚ. Η Όκλαντ Σίτι έχει κατακτήσει τον τίτλο τις 4 προηγούμενες φορές κατέχοντας το ρεκόρ των περισσότερων συνεχόμενων (4) αλλά και συνολικών κατακτήσεων του τροπαίου (6). Η πρωταθλήτρια ομάδα της φετινής διοργάνωσης θα αποκτήσει το δικαίωμα να εκπροσωπήσει την ομοσπονδία (ΟΦΚ). Η διοργάνωση ξεκίνησε στις 7 Οκτωβρίου 2014 και θα ολοκληρωθεί στις 26 Απριλίου 2015. Συνολικά συμμετέχουν 15 ομάδες από 11 ομοσπονδίες. Η ομάδα της Όκλαντ Σίτι αναδείχθηκε πρωταθλήτρια για 5η συνεχόμενη φορά και 7η συνολικά στην ιστορία της.

## Ομάδες που συμμετέχουν

## Έδρες

## Πρόγραμμα αγώνων

## Προκριματικός Γύρος
Οι αγώνες του προκριματικού γύρου διεξήχθησαν στην Άπια, πρωτεύουσα των Σαμόα από τις 7 μέχρι τις 11 Οκτωβρίου 2014. Η κλήρωση είχε γίνει στις 22 Σεπτεμβρίου 2014 στο Όκλαντ της Νέας Ζηλανδίας. Οι 4 ομάδες αγωνίστηκαν μεταξύ τους από μία φορά και ο νικητής του ομίλου προκρίθηκε στη Φάση Ομίλων μαζί με τις 11 ομάδες που είχαν προκριθεί αυτόματα.

### Προκριματικός Όμιλος

Όλες οι ώρες είναι σε ώρα Ελλάδος

----

----

----

----

----

## Φάση Ομίλων
Η κλήρωση για τους ομίλους πραγματοποιήθηκε στις 5 Δεκεμβρίου 2014 στο Όκλαντ,της Νέας Ζηλανδίας. Οι αγώνες θα διεξαχθούν το διάστημα 11-18 Απριλίου 2015 στις πόλεις Μπα και Σούβα, στο Φίτζι. Η Φάση Ομίλων αποτελείται από 3 ομίλους των 4 ομάδων. Οι 12 ομάδες χωρίστηκαν σε 4 γκρουπ δυναμικότητας βασιζόμενο στα αποτελέσμα στα αποτελέσματα των ομάδων αυτών τα προηγούμενα χρόνια. Κάθε όμιλος περιέχει μία ομάδα από κάθε γκρουπ δυναμικότητας. Επίσης δεν ήταν δυνατή η κλήρωση 2 ομάδων από την ίδια ομοσπονδία/χώρα στον ίδιο όμιλο. Στα ημιτελικά προκρίνονται οι 3 πρωτοπόροι και ο καλύτερος 2ος.

### 1ος όμιλος

Όλες οι ώρες είναι σε ώρα Ελλάδος.

----

----

----

----

----

### 2ος Όμιλος

Όλες οι ώρες είναι σε ώρα Ελλάδος.

----

----

----

----

----

### 3ος Όμιλος

Όλες οι ώρες είναι σε ώρα Ελλάδος.

----

----

----

----

----

## Κατάταξη ομάδων στην 2η θέση
Η καλύτερη δεύτερη προκρίθηκε στα ημιτελικά της διοργάνωσης.

## Πίνακας φάσης νοκ-άουτ
Στη φάση νοκ-άουτ προκρίνονται οι πρώτες ομάδες κάθε ομίλου και η καλύτερη δεύτερη ομάδα. Όλοι οι αγώνες είναι μονοί και θα διεξαχθούν στο Εθνικό Στάδιο Σούβα το διάστημα 21-26 Απριλίου 2015.

### Ημιτελικοί

----

### Τελικός

## Κατάταξη

## Δείτε Επίσης
*Πρωτάθλημα ποδοσφαίρου ανδρών Νέας Ζηλανδίας 2014-15

## Πηγές
*oceaniafootball.com

Κατηγορία:Διεθνείς διασυλλογικές διοργανώσεις ποδοσφαίρου
Μίροσλαβ Στοχ

Ο **Μίροσλαβ Στοχ** (γεννηθείς 19 Οκτωβρίου 1989) είναι ένας επαγγελματίας ποδοσφαιριστής που αγωνίζεται στη θέση του ακραίου μέσου. 

Ο Στοχ γεννήθηκε στην Νίτρα και αγωνίστηκε στις ομάδες νέων των ΦΚ Νίτρα και Τσέλσι ΦΚ πριν ξεκινήσει την επαγγελματική του καριέρα με την Τσέλσι ΦΚ. Στη συνέχεια αγωνίστηκε δανεικός στην ΦΚ Τβέντε και ακολούθως αγωνίστηκε στην Φενερμπαχτσέ. Την σεζόν 2013-14 αγωνίστηκε στον ΠΑΟΚ ως δανεικός και στη συνέχεια στην Αλ Αΐν ΦΚ ξανά ως δανεικός από την Φενερμπαχτσέ.

Ο Στοχ έχει 50 συμμετοχές με την Εθνική Σλοβακίας και έχει σκοράρει 5 γκολ.

## Τιμητικές διακρίσεις

### Με ομάδες

; Τσέλσι ΦΚ:
* Κύπελλο Αγγλίας: 2009

; ΦΚ Τβέντε:
* Πρωταθλήματα Ολλανδίας: 2010

; Φενερμπαχτσέ:
* Σούπερ Λιγκ Τουρκίας: 2011
* Κύπελλα Τουρκίας: 2012, 2013

### Ατομικές

* ΦΙΦΑ Βραβείο Πούσκας: 2012
* Τρόπαιο Πίτερ Ντουμπόφσκι: 2009, 2010

## Εξωτερικοί σύνδεσμοι
* Soccerbase (στατιστικά)
* Προφίλ στη ΦΙΦΑ 

Κατηγορία:Σλοβάκοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Νίτρα
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Αλ Αΐν ΦΚ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Σλοβακίας Κ21
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Σλάβια Πράγας
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Προ Λιγκ ΗΑΕ
Πηγάδια Αχαΐας

Με το όνομα **Πηγάδια** υπάρχουν δύο οικισμοί στην Αχαΐα:

* Πηγάδια Ωλενίας Αχαΐας (πρώην Τζάιλο), γνωστότερο με την παλαιότερη ονομασία του 
* Πηγάδια Τριταίας Αχαΐας, γνωστό ως Πηγάδια Σκιαδά

Κατηγορία:Αποσαφηνίσεις ελληνικών τοπωνυμίων
Αναστάζ Μουρεκεζί

Ο **Αναστάζ Μουρεκεζί** (Anastase Murekezi, 15 Ιουνίου 1952-) είναι πολιτικός από τη Ρουάντα και πρωθυπουργός από τις 23 Ιουλίου 2014 ως τις 30 Αυγούστου 2017. Διορίστηκε από τον πρόεδρο Πολ Καγκάμε και ανήκει στο Σοσιαλδημοκρατικό Κόμμα. Είναι παντρεμένος με τη Μαρί Ροζ Μπιουκουνσένγκε και έχουν 2 παιδιά.

## Βιογραφία
Γεννήθηκε στην Νότια Επαρχία. Έκανε σπουδές στην Groupe Scolaire Officiel de Butare (GSOB) και στη συνέχεια σπούδασε στη Γεωργική Σχολή του Καθολικού Πανεπιστημίου της Λουβέν, στο Βέλγιο. Υπηρέτησε από το 2004 ως υπουργός Γεωργίας και ύστερα ως υπουργός Προεδρίας επί Εμπορικών Θεμάτων και επί Θεμάτων Επενδύσεων. Ήταν υπουργός Δημοσίας Τάξεως και Εργασίας ως τς 23 Ιουλίου 2014, οπότε και διορίστηκε στην πρωθυπουργία. Ανέλαβε στη θέση του αποπεμφθέντος Πιέρ Χαμπουμιρεμιί.

## Παραπομπές


Κατηγορία:Πρωθυπουργοί της Ρουάντα
Πηγάδια Ωλενίας Αχαΐας

:*Για οικισμούς με ίδιο όνομα στην Αχαΐα, δείτε: [[Πηγάδια Αχαΐας]]*

Τα **Πηγάδια**, ευρέως γνωστά και με την παλαιότερη ονομασία τους **Τζάιλο**, είναι χωριό της Αχαΐας, χτισμένο σε μια λοφώδη περιοχή στις απολήξεις των χαμηλών βουνών της νοτιοανατολικής Μόβρης και εγγύς της Σκόλλιδος, σε υψόμετρο 290 μέτρων περίπου. Διοικητικά υπάγεται στην Τοπική Κοινότητα Χαραυγής της Δημοτικής Ενότητας Ωλενίας του Δυτικής Αχαΐας.

Γύρω από την περιοχή του Τζαίλου βρίσκονται τα χωριά Νεοχώρι (Μπινιαραίικα) και Χαραυγή (Χατζούρι) στα νότια, Αμπελάκια και Σαντομέρι στα νοτιοδυτικά, Πολύλοφο (Μπράτι) και Άγιος Νικόλαος (Σπάτα) στα δυτικά-νοτιοδυτικά, Άρλα και Ζησιμαίικα στα βόρεια, Φλόκα στα βορειοανατολικά και Ρουπακιά στα νοτιοανατολικά.

## Ιστορικά στοιχεία
### Γενικά
Στις αρχές του 20ου αιώνα και συγκεκριμένα το 1903 αναφέρεται ότι οι μισοί περίπου κάτοικοί του ήταν αλβανόφωνοι. Το όνομα του χωριού μέχρι το 1957 ήταν Τζάιλο(ν), το οποίο παραμένει γνωστό και σήμερα και υπερισχύει στις περισσότερες περιπτώσεις του νεώτερου.

Τη δεκαετία του 1950 βρέθηκαν στην ευρύτερη περιοχή του χωριού βυζαντινές αρχαιότητες του 11ου αιώνα.

### Διοικητική εξέλιξη
Με τη σύστασή του ως οικισμός και τη διοικητική αναγνώρισή του, υπήχθη με το ΦΕΚ 50Α - 25/07/1879 στον τότε δήμο Δύμης μέχρι το 1912 που με το ΦΕΚ 256Α της 28/08/1912 υπήχθη στην τότε κοινότητα Χατζουρίου (κατόπιν Χαραυγής) έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Ωλενίας. Το 2010 εντάχθηκε στο νεοπαγή Δήμο Δυτικής Αχαΐας που προήρθε από την συγχώνευση του δήμου Ωλενίας μαζί με άλλους τρεις δήμους (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

### Δημογραφική εξέλιξη
Το χωριό αναφέρεται στην ενετική απογραφή του 1689 με το όνομα *Caio* να έχει πληθυσμό 91 κατοίκους. Πρωτοαναφέρεται σε απογραφές 1879. Από το 1889 κ.εξ. αναφέρεται αυτοτελώς στις απογραφές.

Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Στο χωριό υπάρχουν δύο ορθόδοξοι χριστιανικοί ναοί: του Αγίου Γεωργίου και ο κοιμητηριακός της Ζωοδόχου Πηγής.

Να μην συγχέεται με το ομώνυμο χωριό στην κοντινή περιοχή της Τριταίας.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Πηγάδια, λήμμα Τζάϊλος.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πηγαδιών Ωλενίας Αχαΐας, eetaa.gr. Ανακτήθηκε: 02/11/2017.
* Ε.Ε.Τ.Α.Α. - Διοικητικές μεταβολές Κοινότητας Χαραυγής Αχαΐας, eetaa.gr. Ανακτήθηκε: 02/11/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Πολιτική του Καμερούν

Το Καμερούν είναι Προεδρική Δημοκρατία, με Πρόεδρο από το 1982  τον Πολ Μπιγιά. Η Εθνοσυνέλευση του Καμερούν είναι το νομοθετικό σώμα.
 
## Πρόεδροι του Καμερούν (1960-σήμερα)

## Πρωθυπουργοί του Καμερούν
(Οι ημερομηνίες με πλάγιους χαρακτήρες υποδηλώνουν *de facto * συνέχιση της θητείας)

## Κόμματα

## Εκλογές

Στη χώρα διεξάγονται προεδρικές και βουλευτικές εκλογές.Δικαίωμα ψήφου στις εκλογές έχουν όσες και όσοι είναι ηλικίας 20 ετών και άνω.

## Παραπομπές
Πηγάδια Τριταίας Αχαΐας

:*Για οικισμούς με ίδιο όνομα στην Αχαΐα, δείτε: [[Πηγάδια Αχαΐας]]*

Τα **Πηγάδια** είναι οικισμός στην περιοχή της Τριταίας του Νομού Αχαΐας. Βρίσκεται σε υψόμετρο 301 μέτρων. Αποτελεί μέρος του χωριού Σκιαδά. Βρίσκεται πάνω στην Εθνική Οδό Πατρών-Τριπόλεως. Εγγύς του βρίσκονται τα χωριά Σκιαδάς, Καρπέτα, Μπαράκες, Σκούρας, Σταυροδρόμι, το μοναστήρι των Νοτενών καθώς και το Σκιαδοβούνι.

## Ιστορία
Είναι σχετικά πρόσφατος οικισμός. Αναγνωρίστηκε ως οικισμός με το όνομα **Πηγάδια** με το ΦΕΚ της 05/04/1981 και υπήχθη στην κοινότητα Σκιαδά έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Τριταίας μέχρι το 2010 όπου και εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Το όνομα του οικισμού προέκυψε από τρία πηγάδια της περιοχής.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Να μην συγχέεται με το ομώνυμο χωριό στην περιοχή της Ωλενίας Αχαΐας.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πηγαδιών Τριταίας Αχαΐας. eetaa.gr. Ανακτήθηκε: 08/11/2017.
* Ε.Ε.Τ.Α.Α. - Διοικητικές μεταβολές Κοινότητας Σκιαδά Αχαΐας. eetaa.gr. Ανακτήθηκε: 07/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Πανούσης

Το ελληνικό επώνυμο **Πανούσης** μπορεί να αναφέρεται σε κάποιο από τα παρακάτω πρόσωπα:

* Γιάννης Πανούσης (γενν. 1949), νομικός, πανεπιστημιακός και αναπληρωτής υπουργός 
* Διονύσιος Πανούσης, οπλαρχηγός αγωνιστής στην Επανάσταση του 1821
* Τζίμης Πανούσης (1954 - 2018), σατιρικός τραγουδοποιός και ηθοποιός του μουσικού θεάτρου
Δήμητρα Τσερκέζου

Η **Δήμητρα Τσερκέζου** (1920 – 2007) ήταν Ελληνίδα γλύπτρια διεθνούς φήμης, γεννημένη στο Φανάρι της Κωνσταντινούπολης το 1920 από Έλληνες γονείς.

## Ιστορικό
Σε μικρή ηλικία ήρθε με την οικογένειά της στην Αθήνα και εγκαταστάθηκαν στον Πειραιά. Αποφοίτησε από την Ανωτάτη Σχολή Καλών Τεχνών (κατεύθυνση: γλυπτική) το 1946 όπου είχε καθηγητή τον μεγάλο Έλληνα γλύπτη Μιχάλη Τόμπρο. Έπειτα, συνέχισε τις σπουδές της στο Μιλάνο (1966 – 1971). Η Δ. Τσερκέζου έχει βραβευτεί πολλές φορές τόσο στην Ελλάδα όσο και στο εξωτερικό ενώ τα αγάλματά της κοσμούν περιοχές σε όλη την Ελλάδα αλλά και τον υπόλοιπο κόσμο. Ένα από τα έργα της μάλιστα, βρίσκεται στο Λευκό Οίκο στην Ουάσιγκτον (πρόκειται για τη χάλκινη προτομή του προέδρου Κένεντι). 
   
Η πρώτη της συμμετοχή σε έκθεση ήταν το 1952, όπου συμμετείχε στη τέταρτη Πανελλήνια Έκθεση γλυπτικής που έλαβε χώρα στην Αθήνα. Ακολούθησαν δύο ατομικές εκθέσεις το 1953 στη Θεσσαλονίκη (στο Εμπορικό Επιμελητήριο και στα πλαίσια της 18ης Διεθνούς Έκθεσης Θεσσαλονίκης). Έκτοτε ανέπτυξε σημαντική καλλιτεχνική δραστηριότητα συμμετέχοντας σε πολλές εκθέσεις τόσο στην Ελλάδα όσο και στο εξωτερικό ( Ιταλία, Γαλλία, Βέλγιο, Γερμανία, Καναδάς κλπ.). Σαράντα από τα αγάλματά της κοσμούν πλατείες και άλλα δημόσια μέρη σε Ελλάδα και Κύπρο (Αθήνα, Σύρος, Χίος κλπ.) καθώς επίσης και ιδιωτικές συλλογές στη Ζυρίχη, το Βατικανό και την Αμερική.

## Τεχνοτροπία
Η Δ. Τσερκέζου ήταν επηρεασμένη από τον νεορεαλισμό και τα έργα της χαρακτηρίζονται  από μια απλή όμως συνάμα δυναμική και εκφραστική κατασκευή. Αντλούσε την έμπνευσή της από την καθημερινότητα ενώ παράλληλα κατάφερνε να δώσει ζωή σε «σκληρά» υλικά όπως το μάρμαρο, ο μπρούτζος, το τσιμέντο κ.α.

## Διακρίσεις
Το έργο της έχει αναγνωριστεί διεθνώς και έχει τιμηθεί με αρκετές διακρίσεις. Ενδεικτικά αναφέρονται: 
* **Αργυρό μετάλλιο ( και δίπλωμα)** στη Διεθνή Έκθεση «Quadriennale d’Europa», Ρώμη 1966.
* **Αργυρό μετάλλιο (και δίπλωμα)** στη Διεθνή Έκθεση «Città del Sole», Ρώμη 1966.
* **Αργυρό μετάλλιο (και δίπλωμα)** στην Έκθεση «Biennale d’Arte Contemporanea», Ρώμη 1968.
* **Χρυσό μετάλλιο (και δίπλωμα)** από την Ακαδημία Tommazo Campanella, Ρώμη 1972.
* **Χρυσό μετάλλιο (και δίπλωμα)** «Burckhardt Campidoglio d’Oro» από την Ακαδημία Burckhardt, Ρώμη 1979.

Υπήρξε συνεργαζόμενο μέλος της «Société des Artistes Français» και μέλος της «Association des Artistes Indépendants» (Παρίσι, Γαλλία). Ακόμα, ήταν σύμβουλος στο Επιμελητήριο Εικαστικών Τεχνών Ελλάδος, μέλος του Συλλόγου Ελλήνων Γλυπτών, επίτιμο μέλος της Διεθνούς Ακαδημίας Tommazo Campanella (Ρώμη, Ιταλία), μέλος της Società per le belle arti ed esposizione permanente κλπ.  Έφυγε από τη ζωή το 2007 στο σπίτι της στον Άλιμο.

## Παραπομπές


Κατηγορία:Έλληνες γλύπτες
Ντεπορτίβο Κεβέδο

Η **Ντεπορτίβο Κεβέδο** είναι μια επαγγελματική ποδοσφαιρική ομάδα από την πόλη Κεβέδο, Ισημερινός. Συμμετέχει στη δεύτερη κατηγορία της χώρας. Ιδρύθηκε στις 15 Ιουνίου 1952. Έδρα της ομάδας είναι το Estadio 7 de Octubre, χωρητικότητας 16000 θεατών.

Κατηγορία:Ιδρύσεις ποδοσφαιρικών ομάδων το 1952
Ίων Βορρές

Ο **Ίων Βορρές** (επίσημο όνομα: *Δαμιανός Βορρές*, αγγλικά: *Ian Vorres*, 1924 - 27 Φεβρουαρίου 2015) , ήταν Έλληνας συλλέκτης έργων τέχνης και δήμαρχος Παιανίας από το 1991 ως το 1998.

## Βιογραφικά στοιχεία

Καταγόταν από τα Φιλιατρά Μεσσηνίας. Περάτωσε τις εγκύκλιες σπουδές στο Κολλέγιο Αθηνών και εγκαταστάθηκε στον Καναδά, όπου και σπούδασε οικονομικές & πολιτικές επιστήμες στο πανεπιστήμιο του Queen's στο Οντάριο καθώς και φιλοσοφία και ψυχολογία στο Πανεπιστήμιο του Τορόντο. Κατά τη διάρκεια της Γερμανικής Κατοχής υπηρέτησε με ομάδα Αμερικανών αξιωματικών, μελών του Γραφείου Στρατηγικών Υπηρεσιών (OSS), στα βουνά της Ευβοίας. Απέκτησε την καναδική υπηκοότητα, εργάστηκε ως δημοσιογράφος σε καναδικές εφημερίδες και προώθησε με διάφορες πρωτοβουλίες τον ελληνικό πολιτισμό. Το 1967 διορίστηκε διευθυντής, με τον βαθμό του πρέσβη, του ελληνικού περιπτέρου στη Διεθνή Έκθεση του Μόντρεαλ.

Την δεκαετία του 1960 επέστρεψε στην Ελλάδα και το 1983 ίδρυσε το λαογραφικό Μουσείο Βορρέ στην Παιανία. Το 1990 εξελέγη δήμαρχος Παιανίας, θέση στην οποία παρέμεινε μέχρι και το 1998. Το 2009 τιμήθηκε με το βραβείο «Order of Canada» από την κυβέρνηση του Καναδά.

Απεβίωσε στις 27 Φεβρουαρίου 2015 στην Αθήνα.

## Παραπομπές


## Εξωτερικοί σύνδεσμοι
*Ίων Βορρές στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες συλλέκτες έργων τέχνης
Κατηγορία:Έλληνες έφοροι μουσείων
Κατηγορία:Δήμαρχοι ελληνικών πόλεων
Κατηγορία:Δήμος Παιανίας
Ντεπόρτες Κιντίο

Η **Ντεπόρτες Κιντίο** είναι μια επαγγελματική κολομβιανή ποδοσφαιρική ομάδα. Ιδρύθηκε στις 8 Ιανουαρίου 1951. Έδρα της ομάδας είνια το Estadio Centenario, χωρητικότητας 22000 θεατών. Συμμετέχει στη δεύτερη κατηγορία της χώρας. Η μεγαλύτερη επιτυχία της ομάδας ήταν η κατάκτηση του πρωταθλήματος Κολομβίας το 1956.

## Εξωτερικοί σύνδεσμοι
* Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1951
Ντεπορτίβο Περέιρα

Η **Ντεπορτίβο Περέιρα** είναι μια επαγγελματική, κολομβιανή, ποδοσφαιρική ομάδα από την πόλη Περέιρα. Συμμετέχει στη δεύτερη κατηγορία της χώρας. Ιδρύθηκε στις 12 Φεβρουαρίου 1944. Έδρα της ομάδας είναι το Estadio Hernán Ramírez Villegas, χωρητικότητας 38.297 θεατών.

## Εξωτερικοί σύνδεσμοι

*Επίσημη ιστοσελίδα
*Orgullo Pereirano 
*Lobo Sur Pereira

Κατηγορία:Ιδρύσεις ποδοσφαιρικών ομάδων το 1944
Μουσείο Βορρέ

Το **Μουσείο Βορρέ** ιδρύθηκε το 1983 και είναι ένα διαχρονικό μουσείο λαϊκής και σύγχρονης τέχνης στην Παιανία της ανατολικής Αττικής. Διαθέτει έκταση άνω των 18 στρεμμάτων στα οποία υπάρχουν διάφορα κτήρια, κήποι και αυλές, τα οποία κατανέμονται ανάμεσα στις συλλογές της λαογραφίας και της σύγχρονης ελληνικής τέχνης. Στις εγκαταστάσεις του περιλαμβάνονται πάνω από 6000 εκθέματα τα οποία καλύπτουν μια ευρεία χρονική περίοδο της ελληνικής ιστορίας και τέχνης. Επίσης περιλαμβάνει δύο σπίτια την εποχής της Τουρκοκρατίας, μαζί με σταύλο και πατητήρι. Το μουσείο είναι δωρεά της οικογενείας Βορρέ προς το ελληνικό κράτος.

Ο πρόεδρος και ιδρυτής του, ήταν ο Ίων Βορρές (1924 - 2015).

## Παραπομπές


## Εξωτερικοί σύνδεσμοι
*Επίσημος ιστότοπος

Βορρε
Βορρε
Βορρε
Βορρε
Κατηγορία:Παιανία
Εθνική Κολομβίας Κ-20 (ποδόσφαιρο ανδρών)

Η **Εθνική Κολομβίας Κ-20** είναι η εθνική ομάδα ποδοσφαίρου της Κολομβίας για ποδοσφαιριστές κάτω των 20 ετών. Ελέγχεται από την Ομοσπονδία Ποδοσφαίρου Κολομβίας.

Το 2003 τερμάτισε στην τρίτη θέση στο Παγκόσμιο Κύπελλο Ποδοσφαίρου Κ-20, ενώ το 2013 κέρδισε το Νοτιοαμερικανικό Πρωτάθλημα Νέων.

Σημαντικοί ποδοσφαιριστές έχουν περάσει από την ομάδα, όπως, π.χ., οι Κάρλος Βαλντεράμα, Ρενέ Ιγκίτα, Ραδαμέλ Φαλκάο, Φρέδι Γκουαρίν, Χάμες Ροδρίγες, και μια πληθώρα άλλων σπουδαίων ποδοσφαιριστών.

## Δείτε επίσης
* Εθνική Κολομβίας (ποδόσφαιρο ανδρών)
* Εθνική Κολομβίας Κ-17 (ποδόσφαιρο ανδρών)
* Εθνική Κολομβίας Κ-15 (ποδόσφαιρο ανδρών)

## Εξωτερικοί σύνδεσμοι
* Επίσημη ιστοσελίδα
* Προφίλ στη FIFA 

Κατηγορία:Εθνική Κολομβίας (ποδόσφαιρο)
Κατηγορία:Εθνικές ομάδες ποδοσφαίρου Κ-20 Νότιας Αμερικής
Εθνική Κολομβίας Κ-17 (ποδόσφαιρο ανδρών)

Η **Εθνική Κολομβίας Κ-17** είναι η εθνική ομάδα ποδοσφαίρου της Κολομβίας για ποδοσφαιριστές κάτω των 17 ετών, η οποία συμμετέχει σε διεθνείς αγώνες της ίδιας ηλικίας κατηγοριών. Ελέγχεται από την Κολομβιανή Ομοσπονδία Ποδοσφαίρου.

Το 1993 κατέκτησε το Νοτιοαμερικανικό Πρωτάθλημα Κ-17, ενώ το 2003 και το 2009 τερμάτισε στην τέταρτη θέση στο Παγκόσμιο Κύπελλο Κ-17.

## Δείτε επίσης
* Εθνική Κολομβίας (ποδόσφαιρο ανδρών)
* Εθνική Κολομβίας Κ-20 (ποδόσφαιρο ανδρών)
* Εθνική Κολομβίας Κ-15 (ποδόσφαιρο ανδρών)

## Εξωτερικοί σύνδεσμοι
* FIFA.com: Παγκόσμιο Κύπελλο Κ-17, Φινλανδία 2003 

Κατηγορία:Εθνική Κολομβίας (ποδόσφαιρο)
Κατηγορία:Εθνικές ομάδες ποδοσφαίρου Κ-17 Νότιας Αμερικής
Ντιαμπλ Νουάρ

Η **Ντιάμπλ Νουάρ** (γαλλικά: Diables noirs de Brazzaville) είναι μια ποδοσφαιρική ομάδα από την πόλη Μπραζαβίλ, Δημοκρατία του Κονγκό. Ιδρύθηκε το 1950. Έδρα της ομάδας είναι το Stade Alphonse Massemba-Débat, χωρητικότητας 33.037 θεατών. Συμμετέχει στην Congo Premier League, την ανώτατη κατηγορία της χώρας και τα χρώματα της ομάδας είναι το κίτρινο και το μαύρο. 

## Τίτλοι
Έχει κατακτήσει επτά φορές το Πρωτάθλημα Κονγκό (1961, 1976, 1991, 2004, 2007, 2009, 2011)   και εννέα φορές το Κύπελλο Κονγκό (1989, 1990, 2003, 2005, 2012, 2014, 2015, 2018, 2022).

## Παραπομπές


## Εξωτερικοί σύνδεσμοι
*Team profile - *footballdatabase*
*Η επίσημη σελίδα της ομάδας στο facebook 

Κατηγορία:Ιδρύσεις ποδοσφαιρικών ομάδων το 1950
Κατηγορία:Ποδοσφαιρικές ομάδες Δημοκρατίας του Κονγκό
Ισραηλινό Εργατικό Κόμμα

Το **Ισραηλινό Εργατικό Κόμμα** (εβρ. מפלגת העבודה הישראלית), περισσότερο γνωστό ως **ΧαΑβόντα** (εβρ. הָעֲבוֹדָה) είναι ένα ισραηλινό σοσιαλδημοκρατικό και σιωνιστικό πολιτικό κόμμα. Το κόμμα είναι μέλος της Προοδευτικής Συμμαχίας και της Σοσιαλιστικής Διεθνούς, ενώ είναι και παρατηρητής στο Ευρωπαϊκό Σοσιαλιστικό Κόμμα. Το κόμμα ιδρύθηκε το 1968 ύστερα από τη συγχώνευση των κομμάτων Μαπάι, Αχντούτ ΧαΑβόντα και Ράφι. Μέχρι το 1977, όλοι οι πρωθυπουργοί του Ισραήλ ήταν προσκείμενοι στο εργατικό κίνημα. Ύστερα από μία διάσπαση στο κόμμα, που οδήγησε στην ίδρυση του κόμματος Ανεξαρτησία, η Σέλι Γιαχίμοβιτς εξελέγη πρόεδρος του κόμματος, ενώ το 2013 εξελέγη στη θέση αυτή ο Ισαάκ Χέρτσογκ.

Το κόμμα είναι συνδεδεμένο με την στήριξη της Ειρηνευτικής διαδικασίας Ισραήλ-Παλαιστίνης, πραγματιστικής εξωτερικής πολιτικής και σοσιαλδημοκρατικών οικονομικών πολιτικών.
## Παραπομπές


Εργατικο Κομμα
Κατηγορία:Σοσιαλδημοκρατικά κόμματα
Κατηγορία:Σιωνιστικά κόμματα στο Ισραήλ
Μουσική της Ιαπωνίας

Η λαϊκή **μουσική της Ιαπωνίας**, της χώρας του Ανατέλλοντος Ηλίου, έχει κοινά χαρακτηριστικά με τις μουσικές της Κίνας, του Θιβέτ και έχει επηρεαστεί γενικά από όλες τις Βουδιστικές μουσικές. Η μουσική τους είναι στενά δεμένη με τον χώρο, την ποίηση, το θέατρο και την θρησκεία. 

Η παραδοσιακή μουσική στην Ιαπωνία χωρίζεται σε πολλές κατηγορίες ανάλογα με τις ανάγκες που κάλυπτε αλλά και την εποχή που πρωτοεμφανίστηκε η καθε κατηγορία. Κάποιες απο αυτες έιναι οι εξής : η αρχαία αυτοκρατορική μουσική που παιζόταν στα κάστρα των αριστοκρατόρων ( 8ος αι. μ.Χ.) άρα και σε χώρους που λαμβάνονταν δοικητικές αποφάσεις , μουσική για το θέατρο Νο (14ος αι. μ.Χ. ) και οργανική μουσική για το Κότο, το Σαμισέν και το Σακουχάτσι, χαρακτηριστικά όργανα του ιαπωνικού πολιτισμού. Εκτός απο αυτές τις κατηγορίες ιδιαίτερη σημασία δίνεται και στους ψαλμούς αλλά και σε άλλα μουσικά κομμάτια που γνώριζαν να παίζουν οι μοναχοί. 

Σε αντίθεση με την Δυτική αντίληψη της Μουσικής στην οποία όλοι οι ήχοι δένουν μεταξύ τους αρμονικά, στην Γιαπωνέζικη μουσική ο κάθε ήχος που προκαλείται γίνεται αντιληπτός στο ανθρώπινο αυτί.
  Τα δύο παραδοσιακά είδη θεάτρου ( Νο και Καμπούκι ) στην Ιαπωνία κάνουν χρήση της παραδοσιακής μουσικής. Οι παραδοσιακοί χωροί των Γκέισων συνοδεύονται πάντα και από μουσική και τραγούδι, όπου το Σαμισέν κυρίως αποτελεί το μοναδικό μουσικό όργανο. 

## Δομή
Οι Ιάπωνες χρησιμοποιούν πεντάφθογγες κλίμακες. Ο ρυθμός είναι δίσημος και ελεύθερος. 

## Μουσικά όργανα

### Κότο
Το Κότο είναι χορδόφωνο μουσικό όργανο κινεζικής προέλευσης με μήκος 1,80 μ.

### Σαμισέν
Το Σαμισέν είναι χορδόφωνο που παίζεται με πένα. Έχει μικρό βραχίονα και δεν έχει τάστα. Το ηχείο του είναι ορθογώνιο και φτιαγμένο από δέρμα γάτας ή σκύλου. Οι χορδές είναι από μετάξι. 

### Κατάσα
Είναι μεταφερόμενο. Οι εκτελεστές φορούν στα δάκτυλά τους πένες, που είναι προσαρμοσμένες με μεταλλικές δακτυλήθρες.

## Πηγές
* Σχολικό εγχειρίδιο της μουσικής, Ινστιτούτο Τεχνολογίας Υπολογιστών και Εκδόσεων Διόφαντος.

Κατηγορία:Μουσική στην Ιαπωνία
Ταμπού (παιχνίδι)

μικρογραφία
Το "**Tαμπού"** είναι επιτραπέζιο παιχνίδι, το οποίο δημοσιεύτηκε το *1989*. Παίζεται σε μεγάλες παρέες ατόμων και σκοπός των παικτών είναι να περιγράψουν στους συμπαίκτες τους κάποια λέξη μέσα σε συγκεκριμένο χρονικό διάστημα, χωρίς να χρησιμοποιήσουν 5 απαγορευμένες λέξεις που βρίσκονται σε κάθε κάρτα ή ομόρριζα τους.

## Εξοπλισμός
* Κλεψύδρα
* Κάρτες του επιτραπέζιου (Με μία λέξη που πρέπει να περιγραφτεί και 5 που δεν πρέπει να χρησιμοποιηθούν κατά την  περιγραφή της λέξεις)
* Χαρτί και μολύβι (Για την καταγραφή του σκορ)
* Buzzer (προτεραιότητας).

## Κανόνες Παιχνιδιού
Οι παίκτες χωρίζονται σε ομάδες ίσου αριθμού ατόμων. Σε κάθε γύρο, κάθε ομάδα έχει ένα συγκεκριμένο χρονικό διάστημα στο οποίο επιχειρεί να βρει όσες περισσότερες λέξεις γίνεται. Τον ρόλο του ατόμου που περιγράφει τη λέξη στους συμπαίκτες του τον παίρνουν οι παίκτες εναλλάξ. Κάθε λέξη που κερδίζεται αποτελεί έναν πόντο για την ομάδα. Για να θεωρείται ότι η λέξη βρέθηκε όμως θα πρέπει αυτός που περιγράφει να χρησιμοποίησε μόνο τον λόγο, όχι μορφασμούς ή κινήσεις, να μην χρησιμοποίησε την ίδια την λέξη ή ομόρριζα της και να μη χρησιμοποίησε κάποια από τις απαγορευμένες λέξεις κάθε κάρτας ή ομόρριζα ή συνώνυμο της. Επίσης για να πάρει πόντο η ομάδα δεν πρέπει να μεταφράσει την λέξη που περιγράφεται. Αν δεν τηρήθηκε κάποιο από τα παραπάνω τότε ο πόντος δεν προστίθεται. Κάθε φορά που μαντεύεται μία λέξη τότε οι παίκτες προχωρούν στην επόμενη περιγραφή μέχρι να τελειώσει ο χρόνος. Αν ωστόσο μία λέξη θεωρηθεί δύσκολη από αυτόν που περιγράφει ή αυτούς που μαντεύουν μπορούν να "πάνε πάσο" και να προχωρήσει η περιγραφή σε μία επόμενη λέξη χωρίς απαραίτητα να βρέθηκε η προηγούμενη. Όταν ο χρόνος τελειώσει προστίθενται οι πόντοι που μαζεύτηκαν στο συγκεκριμένο γύρο και έρχεται η σειρά της επόμενης ομάδας. Το παιχνίδι τελειώνει με νικήτρια την ομάδα που φτάνει πρώτη τους προκαθορισμένους πόντους νίκης.

## Δεξιότητες
Οι παίκτες θα πρέπει να διέπονται από ομαδικότητα, παρατηρητικότητα, καλή χρήση του λόγου και συγκέντρωση υπό πίεση.

## Πηγές

## Εξωτερικοί σύνδεσμοι
* Taboo  @ Hasbro
* Taboo @ Android Devices (Google Play)
* Online Taboo Game at OnlineTaboo.net
* Category Kings – a Free game for iPhone, iPod Touch, and iPad

Κατηγορία:Επιτραπέζια παιχνίδια
Κατηγορία:Παιχνίδια λέξεων
Stranger than Fiction

Το "**Stranger than Fiction**" είναι το όγδοο άλμπουμ των Bad Religion. Κυκλοφόρησε το 1994 από την Atlantic Records. Ήταν το πρώτο άλμπουμ της μπάντας με μεγάλη δισκογραφική. Μετά την κυκλοφορία του άλμπουμ ο Brett Gurewitz αποχώρησε από την μπάντα και επέστρεψε 7 χρόνια μετά. Αντικαταστάτης του ήταν ο Brian Baker, ο οποίος έχει παραμείνει στην μπάντα μέχρι σήμερα. Είναι το πιο γνωστό άλμπουμ της μπάντας και περιέχει τις επιτυχίες "21st Century (Digital Boy)" και "Infected". Ανακηρύχθηκε Χρυσό στις ΗΠΑ και τον Καναδά.

## Κομμάτια
#"Incomplete" (Gurewitz) - 2:28
#"Leave Mine to Me" (Graffin) - 2:07
#"Stranger Than Fiction" (Gurewitz) - 2:20
#"Tiny Voices" (Graffin) - 2:36
#"The Handshake" (Graffin) - 2:50
#"Better Off Dead" (Gurewitz) - 2:39
#"Infected" (Gurewitz) - 4:08
#"Television" (Gurewitz/Johnette Napolitano) - 2:03
#"Individual" (Graffin) - 1:58
#"Hooray for Me..." (Gurewitz) - 2:50
#"Slumber" (Graffin) - 2:39
#"Marked" (Gurewitz) - 1:48
#"Inner Logic" (Graffin) - 2:58
#"What it is" (Graffin) - 2:08
#"21st Century (Digital Boy)" (Gurewitz) - 2:47

### Επιπλέον κομμάτια
#"News from the Front" (Gurewitz/Bentley/Schayer) - 2:22 (επιπλέον κομμάτι σε Ευρώπη, Βραζιλία και Ιαπωνία)
#"Markovian Process" (Graffin) - 1:29 (επιπλέον κομμάτι σε Ευρώπη, Βραζιλία και Ιαπωνία)
#"Leaders and Followers" (Graffin) - 2:40 (επιπλέον κομμάτι στην Ιαπωνία) 

### B-sides
#"Mediocrity" (Graffin) - 2:45

## Συντελεστές
* Greg Graffin - φωνή
* Greg Hetson - κιθάρα
* Brett Gurewitz - κιθάρα, φωνητικά
* Jay Bentley - μπάσο, φωνητικά
* Bobby Schayer - ντραμς, κρουστά
* Tim Armstrong - φωνή στο "Television"
* Jim Lindberg - φωνητικά στο "Marked"
* Wayne Kramer - κιθάρα στο "Incomplete"
* Andy Wallace - παραγωγή
* Norman Moore - καλλιτεχνική διεύθυνση
## Παραπομπές

Κατηγορία:Άλμπουμ του 1994
Τιμ Ντέιβι

Ο **Τιμ Ντέιβι** είναι ο Διευθύνων Σύμβουλος του BBC Worldwide και υπήρξε υπηρεσιακός Γενικός Διευθυντής του BBC, έπειτα από την παραίτηση του Τζορτζ Έντουϊστλ τον Νοέμβριου του 2012, μέχρι τον Απρίλιο του 2013, όπου ανέλαβε καθήκοντα ο Τόνι Χολ.

## Καριέρα

Ο Ντέιβι πήγε σχολείο στο Λονδίνο και σπούδασε σε πανεπιστήμιο του Κέιμπριτζ, προτού προσληθεί στην εταιρεία *P&G* ως εκπαιδευόμενος το 1991.

Το 1993, διοριστηκε ως Διευθυντής του τμήματος Πωλήσεων στην εταιρεία PepsiCo.

### BBC

Τον Απρίλιο του 2005, ο Ντέιβι διορίστηκε στο BBC ως Διευθυντής του τμήματος Πωλήσεων και Επικοινωνίας.

Το 2008, ανακοινώθηκε ότι αντικατέστησε την Τζένη Αμπράμσκι, η οποία εργαζόταν στο BBC για 39 χρόνια και έτσι ο Ντέιβι έγινε Διευθυντής του τμήματος Ήχος και Μουσική.

Τον Νοέμβριο του 2012, ο Ντέιβι ανέλαβε καθήκοντα Γενικού Διευθυντή ύστερα από την παραίτηση του Τζορτζ Έντουϊστλ.

Το 2009, ήταν στην λίστα της The Guardian με τους 100 πιο σημαντικούς ανθρώπους στα μέσα μαζικής ενημέρωσης.

Επίσης, ο Ντέιβι έχει διατελέσει πρόεδρος της Freesat και διευθυντής του Freeview.

## Προσωπική ζωή

Ο Ντέιβι είναι παντρεμένος και έχει 7 γιους.

## Παραπομπές


Κατηγορία:Γενικοί Διευθυντές του BBC
Κυβέρνηση Μεταξά

Με το όνομα **Κυβέρνηση Μεταξά** ήταν γνωστές οι ελληνικές κυβερνήσεις:
*Κυβέρνηση Ανδρέα Μεταξά 1843, προσωρινή επαναστατική κυβέρνηση που προέκυψε από την Επανάσταση της 3ης Σεπτεμβρίου 1843
*Κυβέρνηση Ιωάννη Μεταξά 1936, κυβέρνηση του Ιωάννη Μεταξά η οποία μετά από μερικούς μήνες εγκαθίδρυσε τη δικτατορία της 4ης Αυγούστου 1936
Μηχανή Καρνό

300px|thumb|right|Το διάγραμμα της μηχανής Carnot
400px|thumb|Ο κύκλος Carnot
Η **μηχανή του Καρνότ** είναι μια θερμοδυναμική θεωρητική «κατασκευή», μια θερμική μηχανή που έχει τη μέγιστη δυνατή απόδοση μεταξύ των μηχανών που λειτουργούν ανάμεσα σε δύο θερμοκρασίες Τh και Τc. Η μηχανή εκτελεί μια κυκλική αντιστρεπτή μεταβολή, που ονομάζεται Κύκλος Καρνό. Η απόδοση της μηχανής σε αυτό τον κύκλο είναι το ανώτερο θεωρητικό όριο, η μέγιστη δυνατή απόδοση. Το βασικό μοντέλο της θεωρητικής κατασκευής ανέπτυξε ο Γάλλος φυσικός Νικολά Καρνό στα 1824.

Η λειτουργία της μηχανής αποτελείται από τέσσερις μεταβολές, δύο ισόθερμες και δύο αδιαβατικές, που εκτελούνται μεταξύ μιας θερμής δεξαμενής με θερμοκρασία Th και μιας ψυχρής δεξαμενής με θερμοκρασία Tc.

Η μηχανή που το αέριό της ακολουθεί τον κύκλο αυτό δεν κατασκευάστηκε για τεχνικούς λόγους (ιδεατή μηχανή).

## Συντελεστής απόδοσης μηχανής Carnot
\mbox{e} =1- \dfrac{\mbox{Tc}}{\mbox{Th}} , όπου ισχύει \dfrac{\mbox{Tc}}{\mbox{Th}}=\dfrac{\mbox{Qc}}{\mbox{Qh}}

όπου Th και Tc η θερμοκρασία της θερμής και ψυχρής δεξαμενής, Qh και Qc η θερμότητα που απορροφά και αποβάλλει στις ισόθερμες μεταβολές η μηχανή και W το έργο που παράγει. Για να έχουμε απόδοση 100% πρέπει Τc=0, που είναι αδύνατον.

## Παραπομπές



Κατηγορία:Θερμοδυναμικές διεργασίες
Κατηγορία:Θερμικές μηχανές
Φααά

Η **Φααά** (γαλλικά: Fa'a'ā, επίσημος γεωγραφικός κώδικας: Faaa) είναι κοινότητα στα προάστια της Παπεέτε στη Γαλλική Πολυνησία, υπερπόντια κτήση της Γαλλίας στον Ειρηνικό Ωκεανό. Η Φααά βρίσκεται στο νησί της Ταϊτής, στη διοικητική υποδιαίρεση των Νήσων Ντι Βεντ, μέρος των νήσων της Εταιρείας. Η Φααά έχει πληθυσμό 29.851 κατοίκων, γεγονός που την καθιστά  τον μεγαλύτερο δήμο στην Ταϊτή και στη γαλλική Πολυνησία. Η Φααά έχει πολλά βουνά στην ενδοχώρα, που φτάνουν τα 1.500 μ. Το όρος Μαράου είναι ένα εξαφανισμένο ηφαίστειο στο εσωτερικό της. Βρίσκεται πλησίον της Μορεά. Η περιοχή της Φααά είναι 9 μ. πάνω από τη μέση στάθμη της θάλασσας κατά μέσο όρο.

Η Φααά έχει μακρά ιστορία. Ο Τζέιμς Κουκ ήρθε στην Ταϊτή στις εκστρατείες του. Η κοινότητα είναι το πολιτικό προπύργιο του ηγέτη της ανεξαρτησίας Όσκαρ Τεμαρού που έχει υπηρετήσει τρεις φορές ως πρόεδρος.

## Κλίμα
Η Φααά βρίσκεται σε ζώνη τροπικού κλίματος και επομένως έχει πολύ μικρές εποχικές διαφορές. 

Κυκλώνες έχουν χτυπήσει την Φααά περίπου 10 φορές, προκαλώντας πολλές ζημιές στις γειτονιές της πόλης. Σπίτια αναποδογύρισαν και μερικές πλημμύρες υπήρξαν στο κέντρο της πόλης. 

## Παραπομπές


## Εξωτερικοί Σύνδεσμοι

Κατηγορία:Γαλλική Πολυνησία
Νάντι Φίτζι

Το **Νάντι** (αγγλικά: *Nadi*) είναι το τρίτο μεγαλύτερο αστικό κέντρο των νήσων Φίτζι. Βρίσκεται στη δυτική πλευρά του κύριου νησιού του Βίτι Λέβου και είχε πληθυσμό 42.284 κατοίκους κατά την τελευταία απογραφή, το 2007. Το Νάντι είναι πολυφυλετικό με πολλούς από τους κατοίκους να είναι ινδικής καταγωγής ή των Φίτζι, μαζί με ένα μεγάλο πληθυσμό αλλοδαπών τουριστών. Σε συνδυασμό με την παραγωγή ζάχαρης από ζαχαροκάλαμο, ο τουρισμός αποτελεί στήριγμα της τοπικής οικονομίας. Η περιοχή Νάντι έχει τη υψηλότερη συγκέντρωση των ξενοδοχείων και μοτέλ από οποιοδήποτε άλλο μέρος των Φίτζι.

## Παραπομπές


## Εξωτερικοί σύνδεσμοι
* 

Κατηγορία:Πόλεις των Φίτζι
Όλμπανι (Νέα Ζηλανδία)

Το **Όλμπανι** (αγγλικά: *Albany*) αποτελεί βόρειο προάστιο του Ώκλαντ, μία από τις πολλές πόλεις στο βόρειο τμήμα της Νέας Ζηλανδίας. Το όνομα προέρχεται από το *Alba* (η Σκωτία στα γαελικά) και εκλατινισμό του. Βρίσκεται στα βόρεια του λιμανιού Γουαϊτεμάτα, 15 χιλιόμετρα βορειοδυτικά του κέντρου της πόλης του Ώκλαντ. Το προάστιο είναι στο τμήμα Όλμπανι, μία από τις δεκατρείς διοικητικές διαιρέσεις της Όκλαντ Σίτι. Ένα από τα νεότερα προάστια της πόλης, ήταν μέχρι σχετικά πρόσφατα μια πόλη από μόνη της, και εξακολουθεί να έχει την αίσθηση ότι δεν είναι πραγματικά ένα μέρος της πόλης, η οποία βρίσκεται κυρίως στα νοτιοανατολικά της. Μεγάλο μέρος της γης στα βόρεια του Όλμπανι εξακολουθεί να είναι ημιαγροτικό. Η ονομασία στα μαορί για την περιοχή ήταν *Okahukura* (κυριολεκτικά, «τόπος ουράνιου τόξου» ή «τόπος πεταλούδων»). Η πόλη ήταν αρχικά γνωστή ως Λούκας Κρικ., αλλά μετονομάστηκε το 1890 από τον Πρίγκιπα Λεοπόλδο, Δούκα του Όλμπανι, γιο της Βασίλισσας Βικτωρίας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νέας Ζηλανδίας
Μπα (κωμόπολη)

Η **Μπα** (αγγλικά: *Ba*) είναι κωμόπολη των νήσων Φίτζι. Απέχει 37 χιλιόμετρα από τη Λαουτόκα και 62 χιλιόμετρα από το Νάντι στην ακτή του Βίτι Λέβου, της μεγαλύτερης νήσου των Φίτζι. Καλύπτει μια έκταση 327 τετραγωνικών χιλιομέτρων, ενώ είχε πληθυσμό 14.596 στην απογραφή του 1996. Η πόλη είναι χτισμένη στις όχθες του ποταμού Μπα, από τον οποίο πήρε την ονομασία της. Για μεγάλο χρονικό διάστημα, η Μπα ήταν διάσημη για την γέφυρα η οποία προκαλούσε σοβαρά προβλήματα κυκλοφορίας. Η παλιά γέφυρα καταστράφηκε από τις πλημμύρες του 1990 και μια νέα γέφυρα χτίστηκε κοντά στην προηγούμενη. Αυτό είχε ως αποτέλεσμα τη σύνδεση με την κύρια εθνική οδό (King's Road) παρακάμπτοντας την Μπα. Η πόλη Γιανξίνγκ στην Κίνα είναι αδελφοποιημένη με τη Μπα.

Αξιοθέατα αποτελούνν το Ραραβάι Μιλ (Rarawai Mill) στα περίχωρα της πόλης και ένα μεγάλο τζαμί κοντά στο ποτάμι, στην καρδιά της πόλης.

## Παραπομπές


## Εξωτερικοί σύνδεσμοι
*
Βραβεία BRIT

Τα **Βραβεία BRIT** (), γνωστά και ως **BRITs**, είναι ετήσια μουσικά βραβεία της Βρετανικής Φωνογραφικής Βιομηχανίας. Αποτελούν τα αντίστοιχα των αμερικανικών Γκράμι. Στα πρώτα χρόνια η χρηματοδότηση και η προώθηση των βραβείων γινόταν από το Britannia Music Club) αλλά τελικά έλαβαν την ονομασία τους από τις λέξεις **British Record Industry Trusts Show**. Επιπρόσθετα, μια αντίστοιχη τελετή απονομής για την κλασική μουσική, με την ονομασία Classic Brit Awards, διεξάγεται κάθε Μάιο. Το ρεκόρ για τις περισσότερες βραβεύσεις στα εν λόγω βραβεία, κατέχει ο Ρόμπι Γουίλιαμς με 12 ατομικά βραβεία και άλλα 5 με το συγκρότημα Take That.

Τα βραβεία ξεκίνησαν το 1977 ως μέρος των εκδηλώσεων για να τιμηθεί το Αργυρό Ιωβηλαίο της Ελισάβετ Β΄ και ως ετήσιο γεγονός το 1982 υπό την αιγίδα της BPI. Το 1989 μετονομάστηκαν σε Brit Awards. Η MasterCard είναι ο χορηγός των βραβείων επί σειρά ετών.

Από το 2007 μεταδίδονται ζωντανά από την τηλεόραση.

## Βραβεία

^ Τα βραβεία εκείνα απονεμήθηκαν για να τιμηθεί η επέτειος του Αργυρού Ιωβηλαίου (25 χρόνια) από την έναρξη της βασιλείας της Ελισάβετ Β΄.

## Κατηγορίες
:Ατομικό βραβείο καλύτερης βρετανίδας γυναίκας καλλιτέχνη
:Ατομικό βραβείο καλύτερου βρετανού άντρα καλλιτέχνη
:Εξαίρετη βρετανική ερμηνεία
:Βρετανικό συγκρότημα
:Διεθνής επιτυχία BRITs 
:Βραβείο Κριτικών
:Βρετανός παραγωγός της χρονιάς
:Τραγούδι της χρονιάς στη Βρετανία
:Άλμπουμ της χρονιάς στη Βρετανία
:Διεθνής άντρας καλλιτέχνης 
:Διεθνής γυναίκα καλλιτέχνιδα
:Διεθνές συγκρότημα

## Παραπομπές
* 
* 


## Εξωτερικοί σύνδεσμοι

*Επίσημος δικτυακός τόπος


Κατηγορία:Μουσικά βραβεία
Γενικός Κυβερνήτης

**Γενικός Κυβερνήτης** (αγγλικά: *governor-general*) είναι ο τίτλος ενός αξιωματούχου που εκπροσωπεί μία κυριαρχία (μοναρχία ή δημοκρατία) σε ανεξάρτητο βασίλειο ή σε μεγάλο αποικιακό κράτος ή άλλο έδαφος που κατέχει μια μοναρχία ή δημοκρατία. Ανάλογα με την πολιτική διευθέτηση του εδάφους, ο Γενικός Κυβερνήτης μπορεί να είναι υψηλόβαθμος κυβερνήτης, ή κύριος διοικητής ανώτερος των «κοινών» διοικητών.

## Παραπομπές


## Εξωτερικοί σύνδεσμοι
* WorldStatesmen
* National Museum of Australia  Governor-General's dispatch box (1937–1952)

Κατηγορία:Κυβέρνηση
Βραβεία Αμερικανικής Ακαδημίας Κινηματογράφου 1927-1928

Η **1η Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, η οποία τίμησε τις καλύτερες ταινίες του 1927 και του 1928 πραγματοποιήθηκε από την Αμερικανική Ακαδημία Κινηματογραφικών Τεχνών και Επιστημών στις 16 Μαΐου 1929. Η απονομή έλαβε χώρα στο Ξενοδοχείο Ρούσβελτ στο  Χόλιγουντ του Λος Άντζελες, στην Καλιφόρνια και οικοδεσπότης της βραδιάς ήταν ο τότε πρόεδρος της Ακαδημίας Ντάγκλας Φερμπανκς.Ήταν η πρώτη τελετή απονομής των βραβείων Όσκαρ, η οποία ήταν ιδέα του Λουί Μπι Μάγιερ. Επίσης είναι η μόνη τελετή απονομής η οποία δεν μεταδόθηκε ούτε από το Ραδιόφωνο ούτε από την Τηλεόραση.

Κατά την διάρκεια της τελετής η Αμερικανική Ακαδημία Κινηματογραφικών Τεχνών και Επιστημών παρουσίασε τα βραβεία Ακαδημίας (που αργότερα έγιναν γνωστά ως βραβεία Όσκαρ) σε 12 κατηγορίες. Οι νικητές ανακοινώθηκαν τρεις μήνες πριν από την τελετή. Κάποιες υποψηφιότητες ανακοινώθηκαν χωρίς αναφορά σε μια συγκεκριμένη ταινία όπως για τον Ρεΐφ Χαμέρας και τον Νούγκεντ Σλότερ, οι οποίοι λάβανε υποψηφιότητες στην ανύπαρκτη πλέον κατηγορία των Μηχανικών Εφέ. 

Νικητές της απονομής αναδείχτηκαν οι ταινίες *Έβδομος Ουρανός* (Seventh Heaven), *[[Η Αυγή (ταινία 1927)|Η Αυγή]]* (Sunrise: A Song of Two Humans) με 3 βραβεία η καθεμία από αυτές, καθώς και η ταινία Τα Φτερά (Wings) με 2 βραβεία. Ανάμεσα στα βραβεία που κέρδισε η ταινία *Τα Φτερά* ήταν το βραβείο Όσκαρ εξαιρετικής ταινίας (που αργότερα μετονομάστηκε σε βραβείο Όσκαρ Καλύτερης Ταινίας) ενώ ανάμεσα σε αυτά που κέρδισε η ταινία *Η Αυγή* ήταν το βραβείο Όσκαρ καλύτερης ταινίας και μοναδικής καλλιτεχνικής παραγωγής. Απο το επόμενο έτος απονομής και μετά οι δύο αυτές κατηγορίες ενσωματώθηκαν σε μια ενιαία κατηγορία. 

Την παρουσίαση της απονομής έκανε ο Ντάγκλας Φέρμπανκς.

## Υποψηφιότητες και Βραβεία

### Τιμητικά βραβεία
*Τσάρλι Τσάπλιν
*Warner Brothers Production

### Πολλαπλές υποψηφιότητες
* 5: *Έβδομος Ουρανός*
* 4: *[[Η Αυγή (ταινία 1927)|Η Αυγή]]*
* 2: *Ο Άνθρωπος των Μαζών*, *Η Ανθρώπινη Αδυναμία*, *Τα Φτερά*, *Το Λυκόφως της Δόξας*

### Αριθμός νικών
* 3: *Έβδομος Ουρανός* , *[[Η Αυγή (ταινία 1927)|Η Αυγή]]*
* 2: *[[Τα Φτερά]]*

## Παραπομπές


## Βιβλιογραφία
*

## Εξωτερικοί σύνδεσμοι

* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Κατηγορία:Τελετές απονομής βραβείων Όσκαρ
Ιωάννης Χρυσικός

Ο **Ιωάννης Β. Χρυσικός** (1901-2000) ήταν Έλληνας καθηγητής Ιατρικής του Πανεπιστημίου Αθηνών και υπουργός.

## Βιογραφία
Γεννήθηκε στο Μαραθιά Ευρυτανίας το 1901. Στις 22 Δεκεμβρίου 1966 ορκίστηκε η υπηρεσιακή κυβέρνηση του Ιωάννη Παρασκευόπουλου και ο Χρυσικός ανέλαβε υπουργός Κοινωνικής Προνοίας και προσωρινά Υγιεινής. Ήταν υπουργός ως τις 3 Μαΐου 1967. 

Πέθανε σε ηλικία 99 ετών το 2000 και κηδεύτηκε στις 9 Ιουνίου από τον ιερό ναό Αγίων Θεοδώρων του Α΄ Νεκροταφείου Αθηνών.

## Παραπομπές


Χρυσικός, Ιωαννης
Κατηγορία:Έλληνες υπουργοί Κοινωνικής Πρόνοιας
Κυρίαρχο κράτος

Στο διεθνές δίκαιο, **κυρίαρχο κράτος** είναι ένα μη φυσικό νομικό πρόσωπο που αντιπροσωπεύεται από μια κεντρική κυβέρνηση που ασκεί την κυριαρχία της σε μια γεωγραφική περιοχή. Το διεθνές δίκαιο καθορίζει ως κυρίαρχα κράτη, αυτά που διαθέτουν μόνιμο πληθυσμό, ορισμένο έδαφος, μία κυβέρνηση, καθώς και την ικανότητα να συνάπτουν σχέσεις με άλλα κυρίαρχα κράτη. Είναι επίσης κανονικά κατανοητό ότι ένα κράτος δεν είναι ούτε εξαρτάται ούτε υπόκειται σε οποιαδήποτε άλλη εξουσία ή κράτος.

## Παραπομπές


## Εξωτερικοί σύνδεσμοι
*Opinions of the Badinter Arbitration Committee at the *European Journal of International Law*
*A Brief Primer on International Law With cases and commentary. Nathaniel Burney, 2007.
*What constitutes the sovereign state? by Michael Ross Fowler and Julie Marie Bunck
*Links to the best political risk websites, ipoliticalrisk.com information on tracking, evaluating and managing sovereign risk for trade and permanent investment
*Legal opinion by the Negotiations Support Unit in the Palestinian Authority on transitional sovereignty 

Κατηγορία:Διεθνές Δίκαιο
Ιμαμάτο (Δωδεκαδικό δόγμα)

**Ιμάμ** (αραβικά: امامة, Imāmah) σημαίνει «ηγεσία» και είναι μια έννοια στη Δωδεκαδική θεολογία. Οι Δώδεκα Ιμάμηδες είναι οι πνευματικοί και πολιτικοί διάδοχοι του Μωάμεθ, Προφήτη του Ισλάμ, στον κλάδο του Δωδεκαδικού Σιιτικού Ισλάμ.

## Παραπομπές


## Εξωτερικοί σύνδεσμοι
*Shi'ite Doctorine by MOHAMMAD ALI AMIR-MOEZZI an article in Encyclopædia Iranica

Κατηγορία:Σιιτικό Ισλάμ
Κατηγορία:Ισλαμική θεολογία
Κατηγορία:Πέντε Στύλοι του Ισλάμ